Dança comigo (Vem ser feliz)

Dança comigo (Vem ser feliz) on Sabrinan esittämä kappale, joka edusti Portugalia vuoden 2007 Eurovision laulukilpailussa Helsingissä voitettuaan saman vuoden Festival da Canção -kilpailun.

Kappale kilpaili Euroviisujen semifinaalissa, jossa se sijoittui 28 maan joukosta sijalle 11 ja täten karsiutui finaalista. 

Eurovision laulukilpailussa
pienoiskuva|vasen|Sabrina esittämässä kappalettaan Eurovision laulukilpailussa.
Sillä Portugali ei sijoittunut edeltävänä vuonna kymmenen parhaan joukkoon, tuli maan kilpailla finaalipaikasta 10. toukokuuta 2007 järjestetyssä semifinaalissa. Esiintymisjärjestyksen arvonnassa Portugalin edustuskappale ”Dança comigo (Vem ser feliz)” arvottiin esiintymään semifinaalissa numerolla 17, jossa sitä edelsi Tšekin Kabát kappaleella ”Malá dáma” ja seurasi Makedonian tasavaltaa edustanut Karolina Gočeva kappaleella ”Mojot svet”. Sabrinan kanssa lavalla olivat tanssijat Andreia, Nélson Araújo, Ana Ferreira, Ana Gonçalves ja Cláudia Soares.

Semifinaalin tulosten julkistuksessa Portugalia ei mainittu kymmenen jatkoon menevän maan joukossa, joten kappale karsiutui 12. toukokuuta 2007 järjestetystä finaalista. Semifinaalissa se sai 88 pistettä ja päätyi sijalle yksitoista. Kappale jäi melko täpärästi finaalista pois, kymmenenneltä sijalta jatkoon päässeeseen Moldovaan oli eroa vain kolme pistettä.

Saadut pisteet
Vuonna 2007 Euroviisuissa oli käytössä pelkkä yleisöäänestys. Poikkeuksena Albanian ja Andorran pisteet tulivat raadeilta. Portugalin edustuskappale "Dança comigo (Vem ser feliz)" sai kilpailun semifinaalissa pisteitä eri mailta seuraavasti:

+ Saadut pisteet semifinaalissa Pisteet Maa 12 pistettä 10 pistettä 8 pistettä 7 pistettä 6 pistettä 4 pistettä 3 pistettä 1 piste

 Lähteet 

Luokka:Portugalin euroviisuedustuskappaleet
Luokka:Vuoden 2007 euroviisuedustuskappaleet